हिमाचल कांग्रेस ने शहीद जवानों को किया याद, कहा- शहादत नहीं जाएगी बेकार - himachal congress remembers martyred soldiers says martyrdom will not go waste albsnt
हिमाचल कांग्रेस ने शहीद जवानों को किया याद, कहा- शहादत नहीं जाएगी बेकार
नई दिल्ली/टीम डिजिटल। भारत और चीनी सेना के झड़प में शहीद हुए जवानों को आज कांग्रेस पार्टी ने श्रद्धांजलि दी है। हिमाचल प्रदेश में कांग्रेस पार्टी ने शिमला में आयोजित एक कार्यक्रम में शहीदों को याद करते हुए चीन के धोखे पर रोष भी प्रकट किया है। प्रदेश कांग्रेस अध्यक्ष कुलदीप सिंह राठौर के नेतृत्व में आज पार्टी के कार्यकर्ताओं ने शिमला में रिज मैदान पर इकट्ठा हुए। जहां सोशल डिस्टेंसिंग का पालन करते हुए भारतीय जवानों को याद किया गया।
हिमाचल प्रदेश बोर्ड ने जारी किया 12 वीं का नतीजा, छात्राओं ने मारी बाजी
इस अवसर पर कुलदीप सिंह राठौर ने कहा कि भारतीय सेनाओं ने जिस शोर्य का परिचय देते हुए अपना बलिदान दिया वो बेहद अनुकरणीय है। उन्होंने कहा कि सैनिकों का बलिदान व्यर्थ नहीं जाएगा। आज कांग्रेस पार्टी सेना और उनके परिवार के साथ खड़ी है। कांग्रेस पार्टी ने आज मोमबत्ती जलाकर और दो मिनट का मौन रखकर अपने देश के वीर जवानों को याद किया है। उन्हें श्रद्धांजलि दी है।
हिमाचल प्रदेश के सीमावर्ती जिलों में जब आधी रात को गूंजा फाइटर प्लेन तो...
वहीं उन्होंने पीएम नरेंद्र मोदी पर भी तीखा हमला किया है। उन्होंने कहा कि आज देश सच जानना चाहता है,लेकिन पीएम मोदी चुप्पी साधे हुए है। पीएम नरेंद्र मोदी को बताना चाहिये कि चीन के नापाक चाल को बेनकाब करने के लिये उनकी क्या रणनीति है। साथ ही चीनी सेना ने भारतीय सीमा में कितना अतिक्रमण किया है। इस अवसर पर नेता प्रतिपक्ष मुकेश अग्निहोत्री, विधायक डॉ. धनीराम शांडिल, अनिरुद्ध सिंह, केहर सिंह खाची, सेवादल अध्यक्ष अनुराग शर्मा, महिला कांग्रेस अध्यक्ष जैनब चंदेल, शिमला जिला कांग्रेस अध्यक्ष ग्रामीण यशवंत छाजटा उपस्थित रहे।
Himachal PradeshCongrss Kuldeep Singh Rathore India China TensionBorder DisputeIndia China Clash